**ИНФОРМАЦИЯ ЗА УСЛУГА:**

(на основание чл. 16, ал.1 от Наредба за административното обслужване)

**2033 Възстановяване или промяна на име .**

(Наименование на административната услуга и уникален идентификатор, съгласно Регистър на услугите)

Възстановяване или промяна на име .

**Правно основание за предоставяне на административната услуга:**

* Закон за гражданската регистрация - чл.19а
* Наредба №РД-02-20-9 от 21 май за функциониране на единната система за гражданска регистрация – чл.42а

**Услугата се предоставя и като вътрешно-административна:** Не

**Орган по предоставяне на административната услуга:**

Кмета на Община Рила, старши специалист ГРАО към Дирекция „Административно обслужване и управление на собствеността“.

**Информация за административните звена, в които се подават документите и се получава информация за хода на преписката:**

Дирекция „Административно обслужване и управление на собствеността“

* **Адрес:** Област Кюстендил, Община Рила, гр. Рила 2630, пл. „Възраждане“ № 1,
* **Код за междуселищно избиране:** 07054
* **Телефон за връзка:** 0884 400 944 – централа, с вътрешен: 79 (ст.специалист ГРАО); 0887 56 42 38 – специалист ГРАО
* **Електронен адрес:** *rilamunicipality@gmail.com*
* **Електронен адрес за предложения**: [*www.grad-rila.bg*](http://www.grad-rila.bg/)
* **Работно време:** Стандартно работно време – от 9:00 до 17:30 ч., в т.ч.:

- преди обяд: 9:00 до 12:00 часа,

- след обяд: 12:30 до 17:30 часа.

В звеното е осигурен достъп за хора с увреждания.

**Образци на формуляри и документи, необходими за заявяване на услугата:**

* Лична карта;
* Заявление с нотариално заверен подпис на заявителя(по образец);
* Нотариално заверено пълномощно, ако лицето се представлява от пълномощник.

**Процедура по предоставяне на административната услуга:**

Регистриране на заявлението за заявяване на услугата в деловодната система на Община Рила.

Резолиране за изпълнение от старши специалист ГРАО към Дирекция „Административно обслужване и управление на собствеността“.

Преглеждане за допустимост от органа, на който е възложено изпълнението на услугата, образуване на производство по предоставяне на услугата и/или издаване на индивидуалния административен акт.

Производството по възстановяване и промяна на името на лицето започва с подаване на писмено заявление  по образец съгласно приложение № 2а.

Подписите в заявлението  трябва да имат нотариална заверка. В заявлението  се посочва и начинът на получаване на решението – лично или на посочен от заявителя адрес.

Заявлението се подава до кмета на общината, където се съхранява актът за раждане на лицето. Заявленията  по § 1б от преходните и заключителните разпоредби към Закона за изменение и допълнение на Закона за гражданската регистрация (ДВ, бр. 55 от 2015 г.), подадени до кмета на общината, където е местожителството или последният постоянен адрес на починалото лице, в срок три дни от постъпването им се изпращат до кмета на общината или района, където се съхранява актът за раждане.

Български гражданин, живеещ в чужбина, може да подаде заявление  за възстановяване и промяна на име до органа по ал. 3 и чрез дипломатическите и консулските представителства на Република България в чужбина. Нотариалната заверка на подписите се извършва от българския дипломатически или консулски представител в съответната страна.

По подадените заявления  за възстановяване и промяна на име длъжностното лице по гражданско състояние извършва пълна проверка в регистрите на актове за гражданско състояние и регистъра на населението. Когато длъжностното лице по гражданското състояние не разполага с всички актове за гражданско състояние, където лицето е титуляр, страна или родител, както и с личния му регистрационен картон, служебно изисква същите от общинската администрация, където те се съхраняват.

Когато са налице условията за възстановяване и промяна на името, длъжностното лице по гражданското състояние изготвя решение за възстановяване или за промяна на име. С решението си длъжностното лице по гражданското състояние може да направи и отказ за възстановяване и промяна на име.  Решението се връчва на лицето или се изпраща с обратна разписка на посочения от него адрес.

В общинската администрация се извършва обстоятелствена проверка в регистрите по гражданско състояние и регистъра на населението (чл. 4, ал. 1 от Инструкция № 1). Компетентното длъжностно лице проверява данните на лицето (име, ЕГН и др.), както и дали постоянният адрес на заявителя е на територията на община Рила и приложени ли са всички необходими документи към заявлението.

В случаите, когато постоянният адрес на лицето е различен от мястото, където е съставен акта за раждане, преди произнасянето с решение по заявлението на лицето за възстановяване или промяна на името, компетентният орган по постоянния адрес, по служебен път изисква копие от акта за раждане или заверен препис на акта за раждане на съответното лице. Копието от акта за раждане или завереният му препис може да бъде предоставено на длъжностното лице лично от заявителя съгласно чл. 4, ал. 5 от Инструкция № 1.

Длъжностното лице по гражданско състояние се произнася с мотивирано решение след проверка на всички обстоятелства, свързани с условията и реда за възстановяване или промяна на името по административен ред (чл. 5 от Инструкция № 1). Когато заявлението отговаря на изискванията по чл. 3 от Инструкция № 1 и са налице условията по чл. 2 от Инструкция № 1, компетентното длъжностно лице изготвя решение за възстановяване или промяна на името по административен ред (чл. 7, ал. 1 от Инструкция № 1). Решението се изготвя в четири екземпляра - за лицето, за отразяване на промяната в личния регистрационен картон, за вписване в акта за раждане, за вписване в акта за граждански брак, ако има съставен такъв. Възстановеното име на лицето трябва да съответства на името в акта му за раждане преди насилствената промяна, с изключение на окончанията в бащиното и фамилното име, които по волята на лицето могат да се премахнат.

Когато заявлението не отговаря на изискванията или не са налице условията, установени от закона, длъжностното лице по гражданско състояние отказва да възстанови или промени името по административен ред. Решението се съставя в два екземпляра - за лицето и за прилагане към заявлението.

Получаване на услугата/индивидуалния административен акт .

**Начини на заявяване на услугата:**

* Лично от заинтересовано лице

**Информация за предоставяне на услугата:**

- на място в Звено за административно обслужване на гражданите, находящо се на партера в сградата на Община Рила, с адрес гр. Рила 2630, пл. „Възраждане“ № 1.

**Срок на действие на документа/индивидуалния административен акт:**

Безсрочно

**Цена за предоставяне на административната услуга:**

За възстановяване или промяна на име, не се заплаща административна такса.

**Начин на плащане:**

**Начини на получаване на резултата от услугата/издадения индивидуален административен акт:**

* Лично от заинтересовано лице

**Срок на изпълнение:**

30 (тридесет) дни

**Орган, осъществяващ контрол върху дейността на органа по предоставяне на услугата:**

Кмет на Община Рила

**Ред, включително срокове за обжалване действията на органа по предоставянето услугата/индивидуалния административен акт:**

Решението подлежи на обжалване от заинтересуваните лица и от прокурора по реда на АПК. В 14-дневен срок от съобщението за издаване на акта, заинтересуваните лица имат право да подадат жалба, с която да оспорят издадения административен акт. Жалбата се подава чрез органа, издал акта до административния съд. Съгласно чл. 133 от АПК компетентен да разгледа делото е административният съд, в района на който е седалището на органа, издал оспорения административен акт.